Legal Document

Category: 292

Text:
53. ΒΑΣΙΛΙΚΟΝ ΔΙΑΤΑΓΜΑ της 17/26 Ιουν.1954 Περί επεκτάσεως αρμοδιοτήτων του Νομάρχου επί θεμάτων αρμοδιότητος του Υπουργείου Εσωτερικών. Έχοντες υπ’όψιν το άρθρ.133 του από 5.10.1949 Β.Δ/τος «περί κωδικοποιήσεως εις ενιαίον κείμενον νόμου των ισχυουσών διατάξεων νόμων «περί Νομαρχών, Επάρχων, Νομαρχιών και Γραφείον Επάρχων», προτάσει του Ημετέρου Υπουργικού Συμβουλίου και μετά τας υπ’ αριθ. 73/10.2.54 και 213/14.4.54 συμφώνους γνωμοδοτήσεις του Συμβουλίου Επικρατείας, απεφασίσαμεν και διατάσσομεν: Άρθρ.1.-Ο Νομάρχης ασκεί κατά τας κειμένας διατάξεις τας εν τω επομένω άρθρω οριζομένας αρμοδιότητας, ας μέχρι τούδε ήσκει ο Υπουργός Εσωτερικών. Άρθρ.2.-1.Ορίζει την αποζημίωσιν των προσωρινών δημοτικών και κοινοτικών εισπρακτόρων (άρθρ.4 Α.Ν.822/1937). 2.Καταλογίζει τους υπολόγους δι’ ανωμάλους ή επιζημίους πράξεις και παραλείψεις αυτών (άρθρ.17 Ν.Δ.533/1941). 3.Εγκρίνει τας συμβάσεις ηλεκτροφωτισμού οδών και πλατειών των εν τη περιφερεία του, δήμων και κοινοτήτων (άρθρ.127 Κ.Ν.Δ.Κ.). 4.Καθορίζει το ανώτατον όριον δαπάνης φωτισμού των οδών και πλατειών των δήμων και κοινοτήτων (άρθρ.127 Κ.Ν.Δ.Κ.). 5.(Αντικαθίσταται η παρ.16 άρθρ.2 Β.Δ.7/10 Δεκ.1949, ανωτ. σελ.190). Εις τον Ημέτερον επί των Εσωτερικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 53α.   ΝΟΜΟΘΕΤ. ΔΙΑΤΑΓΜΑ υπ’  αριθ.3032 της 6/8 Οκτ.1954 Περί αναπροσαρμογής των χρηματικών ορίων του άρθρ.98 (άρθρ.43 Α.Ν.1179/1938), του από 5/8.10.49 Β.Δ/τος «περί κωδικοποιήσεως εις ενιαίον κείμενον νόμου των ισχυουσών διατάξεων νόμων, περί Νομαρχών, Επάρχων, Νομαρχιών και Γραφείων Επάρχων». (Αντί για τη σελ. 195)  Σελ. 195(α) Τεύχος 1343 Σελ. 91 Νομαρχίες 2.Γ.α.53-53α Άρθρ.1.-Τα υπό των διατάξεων του άρθρ.98 του από 5/8.10.1949 Β.Δ/τος προβλεπόμενα χρηματικά όρια δια την υπό του Νομάρχου άσκησιν των αρμοδιοτήτων αυτού εις τα θέματα α)μισθώσεως υπό του δημοσίου ακινήτων πρός στέγασιν δημοσίων υπηρεσιών, β)εκμισθώσεως κτημάτων του Δημοσίου και γ)εκποιήσεως ακινήτων ή κινητών ανηκόντων εις το Δημόσιον, αναπροσαρμοζόμενα ορίζονται ως εξής: 1.Της παρ.1 εδάφ.β΄, εις δραχ.450 (α΄περίπτωσις) και εις δραχ.900 (β΄περίπτωσις). 2.Της παρ.1 εδάφ.γ΄, εις δραχ.900. 3.Της παρ.1 εδάφ.δ΄,εις δραχ.450. 4.Της παρ.3 εις δραχ.1.800 (α΄ περίπτωσις) και εις δραχ.3.600 (β΄περίπτωσις). 5.Της παρ.4 εις δραχ.1.800. 6.Της παρ.6 εις δραχ.6.000. Άρθρ.2.-Τα εν τω προηγουμένω άρθρω καθοριζόμενα χρηματικά ποσά, δύνανται να αναπροσαρμόζωνται και αυξομειώνται δια κοινών αποφάσεων των Υπουργών Εσωτερικών και Οικονομικών, δημοσιευομένων εις την Εφημερίδα της Κυβερνήσεως. Άρθρ.3.-(Προστίθενται παρ.9 και 10 εις το άρθρ.98 του από 5/8.10.1949 Β.Δ/τος). Άρθρ.4.-Η ισχύς του παρόντος άρχεται από της δημοσιεύσεως αυτού εν τη Εφημερίδι της Κυβερνήσεως.